Súradnice: 41°56′14″S 25°55′42″V﻿ / ﻿41,9372°S 25,9283°V﻿ / 41.9372; 25.9283

**Charmanlijska reka** (bulh. Харманлийска река); do roku 1942 **Oludere** (bulh. Олудере) alebo **Olu dere** (bulh. Олу дере), do roku 1945 **Velička** (bulh. Величка)) je východorodopská rieka v južnom Bulharsku. Je pravým prítokom rieky Marica.

Iné názvy
---------

V počiatočnej fáze toku je Charmanlijska reka známa aj pod názvom **Džurnata** (bulh. Джурната).

Priebeh toku
------------

Rieka vyviera pod názvom *Džurnata* približne 1 km južne až juhozápadne od vrchu Kaleto v západnej časti horského hrebeňa Mečkovec vo Východných Rodopoch v nadmorskej výške 755 m n. m. Preteká prechodnou geografickou oblasťou medzi Východnými Rodopami a Hornotráckou nížinou, známou ako *Chaskovska chălmista oblast* (bulh. Хасковска хълмиста област, doslovne *Chaskovská kopcovitá oblasť*). Po dedinu Malevo tečie východným smerom, úzkou, ale plytkou dolinou, ohraničenou nízkymi svahmi. Neskôr sa koryto rozširuje a tok rieky sa stáča severovýchodným smerom. Pri dedine Briagovo rieka vteká do veľmi úzkej doliny, ktorá je ohraničená nízkymi, ale strmými svahmi. Pred vliatim sa do Marice vytvára Charmanlijska reka dva silno zatočené meandre. Rieka sa vlieva do rieky Marica východne od mesta Charmanli v nadmorskej výške 73 m n. m.

Prítoky
-------

Najvýznamnejšími prítokmi rieky Charmanlijska reka sú *Chaskovska reka* (bulh. Хасковска река) (ľavý prítok), a *Uzundžovska reka* (bulh. Узунджовска река) (ľavý prítok).

Opis
----

Charmanlijska reka je dlhá 91,9 km. Ide o pravý prítok rieky Marica.

Rieka odvodňuje územie o rozlohe 956,3 km², čo predstavuje približne 1,8 % povodia Marice. Najvodnatejšou je rieka v období februára a marca, najmenej vody v nej tečie v priebehu augusta. Vo všeobecnosti je rieka vodnatá v období od októbra do júna a malovodná v období od júla do septembra.

Priemerný ročný prietok meraný pri meste Charmanli dosahuje 4,24 m³/s. Najvyšší prietok bol zaznamenaný 12. februára 1942 a dosiahol hranicu 708 m³/s. Najnižší prietok bol zaznamenaný v roku 1951 a dosiahol úroveň len 0,010 m³/s.

Priemerný náklon riečneho koryta dosahuje 3 ‰ (náklon koryta pri dedine Konuš je 9,8 ‰ a pri meste Charmanli 4,9 ‰).

Priemerná ročná teplota vody v rieke (pri meste Charmanli) dosahuje 12,3°C. Počas 10 – 20 dní v roku Charmanlijska reka zamŕza.

Mineralizácia vody v rieke dosahuje 300 – 400 mg/dm³.

### Využitie

Voda z rieky je používaná na zavlažovanie v poľnohospodárstve. V hornej časti toku sa nachádza priehrada Trakiec.

### Obývané miesta

Rieka preteká cez územie mesta Charmanli. Z významnejších dedín ležia na toku rieky napríklad dediny Malevo, Briagovo, Trakiec, Dinevo, alebo Konuš.

Galéria
-------

* Charmanlijska reka v meste CharmanliCharmanlijska reka v meste Charmanli
* Charmanlijska reka pri dedine VojvodovoCharmanlijska reka pri dedine Vojvodovo
* Charmanlijska reka pri meste CharmanliCharmanlijska reka pri meste Charmanli

Referencie
----------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32  KOLEKTÍV AUTOROV. Goľama enciklopedija BĂLGARIJA – tom 12 – uni-ja. Sofia : Bălgarska akademija na naukite – Naučnoinformacionen centăr „Bălgarska enciklopedija". 2012. 4946 s. ISBN 9789548104340. S. 4620. (po bulharsky)
2. 1 2 3 4 5 6 7 8 9 10 11 12 13 14 15 16 17 18 19  KIRADŽIEV, Svetlin. Enciklopedičen geografski rečnik na Bălgarija. Sofia: Iztok-Zapad. 2013. 628 s. ISBN 6191521421. S. 571. (po bulharsky)
3. 1 2 3 4 5 6 7 8 9 10 11 12 13 14 15 16 17 18 19 20 21  MIČEV Nikolaj; MICHAJLOV, Cvetko; VAPCAROV, Ivan; KIRADŽIEV, Svetlin. Geografski rečnik na Bălgarija. Sofia : Izdatelstvo "Nauka i izkuzstvo". 1980. 564 s. ISBN 9532672611. S. 518. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Charmanlijska reka**